# Sigalens

Sigalens (Sigalens en francés) es una comuna gascona de Vasadés administrada pr'eu departament de Gironda de la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Sigalens :
| | | Sent Sauvador de Milhan (Òut e Garona) |
| Alhats | | Cocumont (Òut e Garona) |
| Sendèts | Cauvinhac | Granhòs |

## Toponimia

Segon Dauzat e Rostaing, lo nom de Sigalens vendrè deu preïndoeuropèu *sik-, «montanha», varianta de *sek-, damb sufixe doble -ala e -incum. Segon Ernèst Negre, se tractarè de l'occitan segal, «segle», e sufixe -enc; serè donc un segalar, un seglar; Jacques Astor opina tanben per lo sens de segalar, tèrra prauba (son citats per Bénédicte Boyrie-Fénié). Bénédicte Boyrie-Fénié, en l'abséncia de fòrmas ancianas, aima mèi demorar prudenta e causeish pas, sense refusar l'idèia de segalar prepausada per Negre e Astor.
Deu costat de la toponimia prescientifica, donem l'opinion de l'abat O'Reilly : lo nom de la comuna vendrè deu nom latin Situs Alanorum, lo lòc deus alans, pòble scite deu Caucàs. Lo nom inicial serè vengut Sit. Alanus pui Sig.Alens. Es desprovesida de probabilitat fonetica, çò que sa data de publicacion excusa completament.
* Alhats Vielh (nom supausat) : véser Alhats.
* Glayroux (nom francés), probablament Glairós : benlèu d'un nom latin d'òme Clarius, mès carré trobar lo sufixe; mèilèu deu latin glareosus, « gravelós, plen de grava », per definir la natura deu sòu (lo vilatge es dens lo baish d'un travèrs)
* Montclarits (Monclaris en francés), escrit Monclarits sus la mapa de Cassini. Sembla un derivat de Montclar (véser Montclar (Òlt e Garona), dab un sufixe que poiré èster -ic (lo pus probable) o -in (au plurau pr'amor de la pluralitat deus abitants); dens lo segond cas, -ins auré poscut desvolopar un -t- de transicion (-ints), com, benlèu, a Alhats, véser toponimia. La dificultat es que quand i a una fòrma diminutiva, i a normalament un nom shens diminutiu a l'entorn, donc aciu un Montclar. La grafia probable es Montclarics.

## Istòria

* La comuna se creèt en 1851, deu territòri d'Alhats e tanben de Granhòs. Èra formada de quate parròpias : Alhats Vielh (nom supausat), Sigalens, Glayroux (en francés), e Montclarits, las duas darrèras seccions vengudas de Granhòs, dab un dobte per Montclarits (informacions contradictòrias).

## Administracion

Lista deus cònsols successius :
| Periòde | Periòde | Identitat |
| 2020 | 2026 | Jean-Marc Vazia |
| 2014 | 2020 | Christophe Dufourcq |
| març de 1983 | 2014 | Claude Péraudeau |
| | 1983 | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton d'Auròs; es adara deu canton de Le Réolais et Les Bastides (en francés), donc Lo Reulés e las Bastidas.

## Demografia

modificar « persona »  v · d · m 
Evolucion demografica Populacion comunala actuala (2013): 379, totala: 386 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | | - | 707 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 701 | 633 | 638 | 599 | 617 | 628 | 592 | 554 | 536 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 557 | 544 | 522 | 454 | 459 | 461 | 460 | 442 | 427 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 382 | 346 | 292 | 252 | 239 | 238 | 275 | 292 | 311 323 |
| 2009 | 2010 |
| 333 346 | 356 370 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* Comunas de Gironda

## Nòtas

* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 657
* ↑ Bénédicte Boyrie-Fénié, Dictionnaire toponymique des communes : Gironde, ed. CAIRN, Pau, 2008, p. 349-350
* ↑ Abat Patrice-John O'Reilly, Essai sur l'histoire de la ville et de l'arrondissement de Bazas, 1840, pagina 478
* ↑ https://www.geoportail.gouv.fr/donnees/carte-de-cassini
* ↑ http://cassini.ehess.fr/cassini/fr/html/fiche.php?select_resultat=36315
* ↑ https://web.archive.org/web/20130124070328/http://gael.gironde.fr/pages/Histo_commune.pdf , a Grignols e a Aillas
* Portau de Gasconha